b'\n_START_ARTICLE_\nNakke Nakuttaja\n_START_SECTION_\nSarjakuvat\n_START_PARAGRAPH_\nAnimaatiohahmona aloittanut Nakke Nakuttaja esiintyi my\xc3\xb6s sarjakuvissa jo vuodesta 1942 (Dell, New Funnies). Yhdysvalloissa ilmestyi vuosina 1952\xe2\x80\x931984 Nakke Nakuttajan oma sarjakuvalehti. Pogo-sarjakuvan luoja Walt Kelly piirsi 1946 yhden Nakke-tarinan. My\xc3\xb6s Mikki Hiiri -piirt\xc3\xa4j\xc3\xa4n\xc3\xa4 tuttu Paul Murry on piirt\xc3\xa4nyt Nakkea. Tanskalainen Freddy Milton toi Naken hahmoon uutta puhtia 1970-luvulla._NEWLINE_Nakke Nakuttajalla oli Suomessa oma sarjakuvalehti Nakke, joka ilmestyi vuosina 1955\xe2\x80\x931992. Se palasi hetkeksi myyntiin 2000-luvulla. Lis\xc3\xa4ksi kustantaja Semic julkaisi Freddy Miltonin Nakke-albumit 1: M\xc3\xb6ykky tulee (1979), 2: Iloiset pisarat (1980), 3: Matka Bamalamaan (1987) ja 4: Monessa mukana (1989).'